laion/Wikipedia-Exotic huggingface dataset:
רודיגר פולבורן

רודיגר פולבורן (בגרמנית: Rüdiger Vollborn, נולד ב-12 בפברואר 1963 בברלין המערבית שבגרמניה המערבית) הוא כדורגלן עבר גרמני ששיחק לאורך כל הקריירה שלו בבאייר לברקוזן בעמדת השוער. פולבורן ערך 401 הופעות בבונדסליגה במדי באייר לברקוזן, והוא נחשב לשיאן ההופעות של הקבוצה בבונדסליגה בכל הזמנים. פולבורן חתם כנער בבאייר לברקוזן בשנת 1981, ובעונת 1982/83 החל לשחק בקבוצה הבוגרת. בעונה זו לא ערך הופעות ליגה, ושימש כשוער המחליף של אובה גריינר. החל מעונת 1983/84 פולבורן הפך לשוער הקבוע של באייר לברקוזן, תפקיד אותו מילא עד לעונת 1994/95, כולל עונה זו, כאשר הוא החמיץ 15 משחקי ליגה בלבד לאורך 12 עונות. בעונת 1987/88 זכה פולבורן עם באייר לברקוזן בגביע אופ"א, לאחר ניצחון במפגש גמר כפול על אספניול. במפגש הראשון ניצחה אספניול בתוצאה 3-0, ובגומלין ניצחה באייר לברקוזן בתוצאה דומה, והמשחק הגיע לבעיטות הכרעה, בהן באייר לברקוזן ניצחה, כשפולבורן עצר בעיטה אחת ושתי בעיטות נוספות נבעטו החוצה לאחר הטעיות של פולבורן, שנהג להזיז את ידיו במקום בתנועות מעגליות מהירות על מנת להטעות את הבועטים. בעונת 1995/96 איבד פולבורן את מקומו בהרכב לשוער דירק היינן, ולא ערך ולו הופעת ליגה אחת. פולבורן המשיך לשמש כשוערו המחליף של היינן עד לעונת 1997/98, וערך הופעות בודדות בהרכב. בעונת 1998/99 שימש פולבורן כשוער המחליף של אדם מטישק. במחזור האחרון של עונה זו, בהפסד 2-1 לבאיירן מינכן, החליף פולבורן את מטישק בדקה ה-80 על מנת לקבל את עידודו של הקהל, במשחק האחרון שלו בקריירה. לאחר פרישתו, החל פולבורן לעבוד כמאמן שוערים בבאייר לברקוזן. בשנת 2004 נבחר פולבורן לקבוצת המאה של באייר לברקוזן, במשאל שנערך לרגל מאה שנים להקמת המועדון. פולבורן הופיע תשע פעמים במדי נבחרת גרמניה עד גיל 21, בין השנים 1982 ו-1984, אך מעולם לא זומן לנבחרת גרמניה. עם באייר לברקוזן: גביע אופ"א: 1987/88 רודיגר פולבורן, באתר Transfermarkt רודיגר פולבורן, באתר Fussballdaten.de (בגרמנית) רודיגר פולבורן, באתר WorldFootball.net רודיגר פולבורן, באתר FootballDatabase.eu פרופיל המאמן, באתר Transfermarkt שיאני ההופעות של באייר לברקוזן בבונדסליגה באתר worldfootball.net
מרתה שלמה

מרתה שְּלַמֶּה (באנגלית: Martha Schlamme‏; 25 בספטמבר 1923 – 6 באוקטובר 1985) הייתה זמרת ושחקנית אמריקאית יהודיה. מרתה הפטל נולדה למשפחה יהודית אורתודוקסית בווינה, אוסטריה. שם למדה בבית ספר ציבורי ובבית ספר יהודי. אביה מאייר הפטל היה מסעדן. במסעדה של אביה עשתה כילדה את צעדיה הראשונים בשירה, ושרה שירים פופולריים באותה תקופה. בשנת 1938 לאחר סיפוח אוסטריה על ידי גרמניה הנאצית הוריה שלחוה לצרפת להתגורר אצל קרובי משפחה. אחר כך הצטרפה למשפחתה באנגליה, שם חיו במחנה כנתיני אויב באי מאן. במחנה היא הופיעה לראשונה בהפקה בשפה הגרמנית של "כטוב בעיניכם". באותו המחנה שהה זמר הפולק הדני-איסלנדי אנגל לוּנד (Engel Lund), וזו הייתה חשיפתה הראשונה לרפרטואר של לונד, שכלל שירים מסורתיים ביידיש, ובהשראתו החלה לפתח קריירה מוזיקלית. אחרי המלחמה התגוררה בלונדון, ועסקה לפנסתה בעבודה משרדית בזמן לימודי פיתוח קול ופסנתר, ולפעמים הופיעה על במה וברדיו. בשנת 1948 היגרה לארצות הברית, שם נישאה לבעלה הראשון, הנס שְּלַמֶּה. היא פירנסה את עצמה בביצוע רפרטואר של שירי עם שכלל שירים בחצי תריסר שפות, במועדוני הלילה ואולמי קונצרטים בהרי הקטסקיל ובמקומות אחרים. בתקופה זו החלה בשיתוף פעולה עם המלחין הישראלי נחום נרדי. אף שלא הייתה דוברת עברית, שרה עשרות שירים בשפה זו, ביניהם "ושאבתם מים בששון", "למדבר", "מלאו אסמינו בר", "עורו אחים" ו"הורה אגדתי". בשנת 1959, ביצעה שירים מהאופרות ומהמחזות הזמר של המלחין הגרמני קורט וייל בפסטיבל אדינבורו, הופיעה בפסטיבל ניו-פורט והחלה להתפרסם בקהלים רחבים. בראשית שנות ה-70 וב-1980 הופיעה במחזות זמר בברודוויי. בשנת 1985 ביקרה בישראל והתראיינה לטלוויזיה הישראלית בתוכניתו של רם עברון, ואף שרה מספר שירים באולפן. היא המשיכה להופיע עד מותה חודשיים לאחר שלקתה בשבץ על הבמה, בשנת 1985 בג'יימסטאון, ניו יורק. מרתה שלמה, במסד הנתונים הקולנועיים IMDb (באנגלית) מרתה שלמה, באתר זמרשת מרתה שלמה, באתר AllMusic (באנגלית) מרתה שלמה, באתר MusicBrainz (באנגלית) מרתה שלמה, באתר Discogs (באנגלית) מרתה שלמה, דף שער בספרייה הלאומית https://www.zemereshet.co.il/m/artist.asp?id=483 מרתה שלמה בתוכנית "זה הזמן" של רם עברון,החל מהדקה ה-32. MARTHA SCHLAMME, SINGER, 60. The New York Times Martha Schlamme | Jewish Women's Archive Martha Schlamme Songs and Conversations Part One, סרטון באתר יוטיוב Martha Schlamme Songs and Conversations Part Two, סרטון באתר יוטיוב Episode 11 - Martha Schlamme & Abraham Stockman Martha Schlamme interviewed by Rian Keating, May 1983
עונת 2016/2017 בליגה האירופית

עונת 2016/2017 בליגה האירופית הייתה העונה ה-46 של טורניר הכדורגל האירופאי השני בחשיבותו של אופ"א והפעם השמינית שהטורניר מתקיים במתכונתו הנוכחית. משחק הגמר של הליגה האירופית 2016/17 נערך ב-24 במאי 2017 בפרנדס ארנה, סולנה, שוודיה, מנצ'סטר יונייטד זכתה באליפות לאחר ניצחון 2-0 על אייאקס. בעקבות הזכייה התמודדה מנצ'סטר יונייטד בליגת האלופות בעונת 2017/2018. ארבע קבוצות ישראליות השתתפו במפעל: מכבי חיפה הודחה בשלב המוקדמות השני, בית"ר ירושלים הודחה בשלב הפלייאוף, מכבי תל אביב הודחה בשלב הבתים והפועל באר שבע הצטרפה לשלב הבתים של הטורניר לאחר שהודחה בשלב הפלייאוף של ליגת האלופות, והודחה בשלב 32 האחרונות. לוח הזמנים של האליפות התקיים בהתאם לטבלה להלן. כל ההגרלות נערכו במשרדי אופ"א בעיר ניון, שווייץ, למעט אם נכתב אחרת. בשלב המוקדמות ובשלב הפלייאוף, הקבוצות חולקו לקבוצות מדורגות וקבוצות שאינן מדורגות. בשלבים אלו קבוצות מאותה המדינה לא יכולות לשחק אחת נגד השנייה. בשלב המוקדמות הראשון לקחו חלק 96 קבוצות. המשחקים התקיימו בשיטה של שני משחקים - בית וחוץ. המנצחת בסיכום הכולל של שני המפגשים עלתה לשלב המוקדמות השני. ההגרלה נערכה ב-20 ביוני 2016. המשחק הראשון נערך ב-30 ביוני, משחק הגומלין נערך ב-7 ביולי 2016. בשלב המוקדמות השני השתתפו 48 הקבוצות שניצחו בשלב הראשון, אליהן התווספו 18 קבוצות שהצטרפו למעגל המשחקים. ההגרלה נערכה ב-20 ביוני 2016. המשחק הראשון נערך ב-14 ביולי, משחק הגומלין נערכו ב-21 ביולי 2016. בשלב המוקדמות השלישי השתתפו 58 קבוצות בסך הכול, 33 שניצחו בשלב השני אליהם נוספו 25 קבוצות המצטרפות למעגל המשחקים. ההגרלה נערכה ב-15 ביולי 2016. המשחק הראשון נערך ב-28 ביולי, משחק הגומלין נערך ב-4 באוגוסט 2016. ההגרלה נערכה ב-5 באוגוסט 2016. המשחק הראשון התקיים ב-18 באוגוסט משחק הגומלין נערך ב-25 באוגוסט 2016. ההגרלה נערכה ב-26 באוגוסט 2016. המשחק הראשון נערך ב-15 בספטמבר והמשחק הנועל את שלב הבתים נערך ב-8 בדצמבר 2016. לשלב 32 האחרונות העפילו שתי הקבוצות הראשונות מכל בית אליהן הצטרפו 8 הקבוצות שסיימו במקום השלישי בבית בשלב הבתים של ליגת האלופות. 32 הקבוצות שהעפילו לשלב זה חולקו לשני דרגים על פי ניקוד של קבוצות מדורגות (12 הקבוצות שסיימו במקום הראשון משלב הבתים + ארבע הקבוצות הטובות מהמקום שלישי בליגת האלופות) ולא מדורגות (12 הקבוצות שסיימו במקום השני משלב הבתים + ארבע הקבוצות הנוספות מהמקום השלישי בליגת האלופות) קבוצות שנפגשו בשלב הבתים או קבוצות מאותה מדינה לא יכלו להיפגש בשלב זה. הסיבוב הראשון נערך ב-16 בפברואר, הסיבוב השני נערך ב-23 בפברואר. הגרלת שמינית הגמר נערכה ב-24 בפברואר. הסיבוב הראשון נערך ב-9 במרץ, ומשחקי הגומלין ב-16 במרץ 2017. הגרלת רבע הגמר נערכה ב-17 במרץ. הסיבוב הראשון נערך ב-13 באפריל, ומשחקי הגומלין ב-20 באפריל 2017. הגרלת חצי הגמר נערכה ב-21 באפריל. הסיבוב הראשון נערך ב-4 במאי, ומשחקי הגומלין ב-11 במאי 2017. ערך מורחב – גמר הליגה האירופית 2017 משחק הגמר נערך ב-24 במאי 2017 בפרנדס ארנה בעיר סולנה שבסטוקהולם, בירת שוודיה. קבוצת ה"בית" (מטעמים אדמיניסטרטיביים) נקבעה בהגרלה שנערכה לאחר משחקי חצי הגמר. עונת 2016/2017 בליגת האלופות מדיה וקבצים בנושא עונת 2016/2017 בליגה האירופית בוויקישיתוף UEFA European Football Calendar 2016/2017 UEFA Europa League first & second qualifying round draws, UEFA.com, 20 June 2016 סדר המשחקים שונה
מבוע

מבוע היה כתב עת ליצירה יהודית בספרות, בהגות ובאמנות. ארבעים גיליונות של כתב העת ראו אור בתדירות לא קבועה; גיליונו הראשון יצא לאור בשנת תשכ"ג והאחרון בשנת תשס"ט. הוא נוסד על ידי הסופר והעיתונאי יעקב אבן חן (אדלשטיין), ונערך על ידיו עד לפטירתו בשנת תשנ"ז. לאחר מכן, ערכו את כתב העת עורכים אחדים: זהבה בן דב, נעמי רוזנברג, פרופ' יהודה אייזנברג ויהושע גרינברג. בשנת תשס"ט החל לראות אור כתב העת "עתר", בהוצאת תבונות של מכללת יעקב הרצוג - גוש עציון. החל מגיליונו השני, שיצא לאור בשנת תש"ע, התאחד "עתר" עם "מבוע", והוא יוצא בהוצאת תבונות. חברי המערכת בזמנו של פרופ' יהודה אייזנברג כללו את נחמה אדלשטיין, שפרה וינשטוק אשכול, יונתן גורל, יעל לוין, ויהודית מליק שירן. תוכן (חלקי) של כתב העת, באתר "דעת" ערך זה הוא קצרמר בנושא כתבי עת. אתם מוזמנים לתרום לוויקיפדיה ולהרחיב אותו.
יחסי ברוניי–קטר

יחסי ברוניי–קטר הם היחסים שבין סולטנות נגארה ברוניי דארוסלאם למדינת קטר. לברוניי יש שגרירות בדוחה אשר בקטר ולקטר יש שגרירות בבנדר סרי בגוואן אשר בברוניי. היחסים בין שתי המדינות כוננו ב-21 באוקטובר 1991. השגרירות הברונאית נפתחה בקטר בשנת 2001 והשגרירות הקטרית נפתחה בברוני בשנת 2008. קטר וברוניי חתמו על הסכמים רבים בהם הסכמים בתחום התרבות והחינוך. שיתוף פעולה גדול נוסף בין המדינות הוא שיתוף הפעולה בנושא הספורט. ישנו מספר קטן של גולי ברוניי בקטר אשר מרוכזים בצפון מחוז א-ריאן ובמחוז א-שמאל. הם עובדים בעיקר בחברת קטרגז ובחברת קטר פטרוליום. היחסים באתר משרד החוץ והסחר הברונאי "Brunei, Qatar usher in new era of friendship "Minister of Education makes couresty call to Qatar’s Minister of Education & Higher Education" "Towards Brunei-Qatar sports co-operation" "Brunei embassy celebrates 28th national day"
קלייר גוס

קלייר גוס (באנגלית: Claire Goose; נולדה ב-10 בפברואר 1975) היא שחקנית סקוטית. גוס שיחקה בתפקיד האחות טינה סיברוק בסדרת הדרמה של ה-BBC "חדר מיון" ובתפקיד סמלת בילוש מל סילבר בסדרה "להעיר את המתים". היא הייתה הקריינית בתוכנית הטלוויזיה "Road Wars". גוס נולדה באדינבורו, וגדלה בדרסינגהם שבאנגליה, שם היה אביה רופא כללי. יש לה אחות, קרוליין, ואח, דנקן, שניהם מבוגרים ממנה. היא בוגרת בית הספר "אקדמיית איטליה קונטי לאמנויות הבמה". בין התפקידים הראשונים של גוס בתיאטרון היו במחזה "Addicted to Love" ובמחזה "Hitting Home" יחד עם קולין טארנט (אנ') בתיאטרון "Man in the Moon". את המחזה כתב ג'יימס וולף וביים דייב גיליס. היא גם הופיעה בפרסומות עבור חברת "Impulse" (אנ'). גוס זכתה להכרה בבריטניה בסוף שנות התשעים כשהופיעה בתפקיד האחות טינה סיברוק בסדרה הרפואית "חדר מיון". מאוגוסט 2008 החליפה את ג'יליאן טיילפורת' בסדרה "The Bill" של רשת ITV, והחלה לשחק בתפקיד המפקחת רייצ'ל וסטון. בין השנים 2000 ו-2004 שיחקה בתפקיד מל סילבר בסדרת המשטרה "להעיר את המתים". ב-2011 הופיעה בדרמה "Exile" של BBC1 יחד עם ג'ון סים, וב-2015 שיחקה בעונה הרביעית של הסדרה "Death in Paradise". עוד ב-2015 הופיעה בתפקיד הראשי בסדרת הדרמה "חוקרת מקרי המוות" של BBC Birmingham. במשך כמה שנים יצאה גוס עם השחקן ג'ונתן קריגן ששיחק לצדה בסדרה "חדר מיון". ב-28 בדצמבר 2007 התחתנה עם קרייג וודרו, אותו פגשה בפגישה עיוורת. לבני הזוג יש שני ילדים. קלייר גוס, במסד הנתונים הקולנועיים IMDb (באנגלית) "Waking the Dead". BBC. נבדק ב-1 ביוני 2010. {{cite web}}: (עזרה) bio at the Internet Movie Database "The Bill actress Claire Goose reveals her joy at her first pregnancy... and how she nearly lost her unborn child". London: The Bill. 1 ביוני 2009. נבדק ב-1 ביוני 2010. {{cite news}}: (עזרה) BBC Drama Faces - Jonathan Kerrigan
בורבון (משקה)

בורבון (Bourbon whiskey) הוא סוג של ויסקי המיוצר בארצות הברית ונקרא על שם מחוז בורבון שבמדינת קנטקי. הבורבון הוא ויסקי העשוי מתירס. לפי החוק, בבורבון חייב להיות לפחות 51 אחוז של תירס ואחוז האלכוהול בתום תהליך הזיקוק הסופי לא יעלה על 80 אחוז. תהליך היישון שלו מתבצע בתוך חביות עץ אלון חדשות שעברו הפחמה (שרפת החבית מבפנים), ובכך מזורז תהליך היישון ומתווסף טעם מעושן לוויסקי. לפי החוק האמריקאי בורבון חייב להיות מיושן, אך לא מצוין כמה זמן. לכן ישנם בקבוקי בורבון שרק "נגעו בעץ", כלומר יושנו דקות בודדות, וישנם בקבוקי בורבון שיושנו שנים ואפילו עשרות שנים. טנסי ויסקי הוא סוג של בורבון. באפלו טרייס (Buffalo Trace) בראון פורמן (Brown-Forman) ג'ים בים (Jim Beam) הייבן היל (Heaven Hill) ויילד טרקי (Wild Turkey) וירג'יניה ג'נטלמן (Virginia Gentleman) מייקרס מארק (Maker's Mark) פור רוזס (Four Roses) בולט (Bulleit Bourbon) אלייז'ה קרייג (Elijah Craig) בראד'רס בונד (brothers bond) מיקטר'ס (michters) מדיה וקבצים בנושא בורבון בוויקישיתוף בורבון, באתר אנציקלופדיה בריטניקה (באנגלית) ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
צ'ארלס וולאס

צ'ארלס ויליאם וולאס מידגלי (באנגלית: Charles William Wallace Midgley, נולד ב-20 בינואר 1885 באנגליה, נפטר ב-13 בדצמבר 1942 בברצלונה שבספרד) היה כדורגלן אנגלי ששיחק כחלוץ בעשור הראשון והשני של המאה ה-20. נודע בשל תקופתו במדי ברצלונה. וולאס נולד וגדל באנגליה אך עבר בצעירותו עם משפחתו לברצלונה, בירת קטלוניה. ב-1905 החל לשחק כדורגל בעיר, תחילה בקבוצה המקומית אינטרנסיונל למשך שנה, ולאחר מכן לשנה נוספת בקטלה. ב-13 במאי 1906 לקח חלק במשחק ידידות בין ברצלונה לריאל מדריד כשחקן ברצלונה. וולאס כבש צמד וברצלונה ניצחה 5-2, במה שהיה המשחק השני בהיסטוריית המפגשים בין הקבוצות, שנודעו לימים בשם "הקלאסיקו". רק ב-1907 הצטרף באופן רשמי לברצלונה, בתקופת נשיאותו של ז'ולי מריאל. בברצלונה בילה במשך רוב הקריירה שלו והוא אף היה קפטן הקבוצה. בעונת 1908/1909 זכה עם הקבוצה בתואר ראשון, באליפות קטלוניה. בעונת 1909/1910 זכה עמה באליפות קטלוניה שנייה ברציפות, וכן בתואר הבינלאומי הראשון בתולדות המועדון, גביע הפירנאים. במאי 1910 הצטרף לברצלונה אחיו הצעיר של צ'ארלס, פרסיבל. בגמר הגביע הספרדי, שנערך ב-26 במאי 1910 נגד אספניול מדריד, פתחו שני האחים במשחק. צ'ארלס כבש שער, קרלס קוממלה וחוסה רודריגס הוסיפו שערים משלהם, ברצלונה ניצחה 3-2 וזכתה לראשונה בתולדותיה בגביע הספרדי. בעונת 1910/1911 היה שותף לזכייה שלישית ברציפות באליפות קטלוניה וכן לזכייה נוספת בגביע הפירנאים. ב-1911, בשל שינויים כלכליים במועדון, עזבו מספר שחקנים את ברצלונה, ובהם האחים וולאס. השניים עברו ליריבתה העירונית אספניול. השניים נשארו בקבוצה זמן קצר, אך הספיקו לקחת חלק בזכייתה של אספניול באליפות קטלוניה. משם עברו לקזואל, קבוצה נוספת מהעיר ברצלונה, יחד עם שחקני עבר של ברצלונה נוספים כקוממלה וחוסה קירנטה. ב-1913 התפרקה הקבוצה, והאחים וולאס שבו לברצלונה. ב-1 בנובמבר השתתף וולאס במשחק בקרר אינדוסטריה בו הביסה ברצלונה את ריאל מדריד 7-0, הניצחון בהפרש הגבוה ביותר בתולדות ברצלונה על ריאל מדריד. ב-1915 פרש וולאס מכדורגל. בסך הכול הבקיע וולאס 105 שערים ב-102 הופעות במדי ברצלונה. ברצלונה הגביע הספרדי: 1909/1910 אליפות קטלוניה (3): 1908/1909, 1909/1910, 1910/1911 גביע הפירנאים (2): 1909/1910, 1910/1911 אספניול אליפות קטלוניה (1): 1911/1912 D. Carlos Wallace Midgley,‏ La Vanguardia,‏ 20.12.1942, עמ' 6 Football, מונדו דפורטיבו, 12.7.1906, עמ' 5 El primer Barça-Madrid de la història, באתר הרשמי של ברצלונה, 3.5.2011 (בקטלאנית) Llegada del equipo catalan,‏ מונדו דפורטיבו, 2.6.1910, עמ' 6 עונת 1909/10 של ברצלונה באתר webdelcule El Partido,‏ מונדו דפורטיבו, 7.12.1911, עמ' 3 One hundred years since a massive win, האתר הרשמי של ברצלונה, 1.11.2013 צ'ארלס וולאס, באתר Transfermarkt צ'ארלס וולאס, באתר BDFutbol
קלפי (פירושונים)

האם התכוונתם ל... קַלְפִּי קלפי – תיבה אליה משלשלים הבוחרים את פתקי ההצבעה קלפי - תיבת עץ בה ערך הכהן הגדול הגרלה בין שני שעירי עזים, ראו יום הכיפורים בבית המקדש#ההגרלה על שני השעירים קֵלְפִּי (Kelpie) קלפי (מיתולוגיה) (אנ') – בפולקלור האירי והסקוטי, רוח-מים משנת-צורה המופיעה באגמים, לרוב שחורה ודמוית-סוס אך מסוגלת לעטות דמות אדם. ראו גם מיתולוגיה קלטית קלפי אוסטרלי – גזע של כלב הבית הנכלל בקבוצת כלבי הבקר והצאן, נקרא על שם הקלפי המיתולוגית קלף (פירושונים)
מקווה (פירושונים)

האם התכוונתם ל... מקווה – מאגר מים אשר נועד לאפשר לאיש או אישה יהודים לקיים את מצוות הטבילה כדי להיטהר ממצבי טומאה שונים, וכן לטבול כלים חדשים שנקנו מגוי גוף מים (נקרא גם "מקווה מים") – ריכוז של מים, כגון אגם או בריכה מקווה (מחזה) – מחזה ישראלי מאת הדר גלרון מקוה ישראל (פירושונים)
אורלנד

האם התכוונתם ל... אריה אורלנד (1954 - 1887) – צייר ישראלי, יליד האימפריה הרוסית יהוא אורלנד – כדורסלן עבר ישראלי. יעקב אורלנד – משורר ומתרגם ישראלי. –
ממי

האם התכוונתם ל... ממי (סדרת טלוויזיה) – קומדיית מצבים אמריקאית של רשת CBS אלבר ממי – סופר, סוציולוג, אינטלקטואל ופילוסוף יהודי-צרפתי ממוצא תוניסאי ליפו ממי – צייר איטלקי ממי (שיר) – שיר של מירי מסיקה מאמי
עגבניות ירוקות מטוגנות (פירושונים)

האם התכוונתם ל... עגבניות ירוקות מטוגנות – מאכל פופולרי ומסורתי בדרום ארצות הברית עגבניות ירוקות מטוגנות (ספר) – רומן משנת 1987 מאת הסופרת פאני פלאג עגבניות ירוקות מטוגנות (סרט) – סרט קולנוע אמריקאי משנת 1991 המבוסס על הספר
חוק בתי דין דתיים (מניעת הפרעה)

חוק בתי-דין דתיים (מניעת הפרעה), תשכ"ה-1965 הוא חוק המקנה לבתי דין דתיים סמכות לענישת מי שמפריע בהליך הדיון בבית הדין. החוק נועד להחיל על בתי דין דתיים אותן סמכויות לטיפול במפריעים כמו שיש לבתי המשפט על פי חוק בתי המשפט, סעיף 72. החוק אושר בממשלה ביוני 1964 ואושר בכנסת ב-9 במרץ 1965. החוק קובע שלפני ענישה על פי החוק תינתן התראה. על כך כתב השופט מישאל חשין: "המושג "התראה" משמיע לא אך אזהרה על-דרך הסתם, אלא אזהרה מפורשת כי בית-הדין יטיל סנקציה – או עלול הוא להטיל סנקציה – אם לא יימנע המוזהר מהפרעה לדיוני בית-הדין." כן קבע בית המשפט העליון כי "ההתראה האמורה צריכה למצוא ביטוי בפרוטוקול הדיון". על הצורך בהתראה למפריע בישיבה של בית דין, כתבה נשיאת בית המשפט העליון, דורית ביניש: ”סמכותו הייחודית של בית הדין להטיל סנקציה עונשית על האדם המפריע, מבלי לקיים הליך פלילי כסדרו, מחייבת כי בית הדין יזהיר בצורה מפורשת את המפריע באשר לאפשרות כי יטיל עליו עונש אם לא יימנע מהפרעה לדיוני בית הדין, ולפרש את סוג העונש הצפוי”. חוק בתי-דין דתיים (מניעת הפרעה), תשכ"ה-1965, ספר החוקים הפתוח, באתר ויקיטקסט היסטוריית החקיקה של חוק בתי דין דתיים, במאגר החקיקה הלאומי באתר הכנסת ענייני תחיקה בישיבת הממשלה, חרות, 15 ביוני 1964 בש"פ 2022/98 סידוניה רידר נ' הרב דוד אוחיון ומר רידר, ניתן ב־29 במרץ 1998 בש"פ 10071/06 פלונית נ' בית הדין הרבני האזורי בנתניה, ניתן ב־7 בדצמבר 2006
דלתא במגן

δ (דלתא) במגן (בלטינית: δ Scuti) הוא כוכב משתנה בקבוצת הכוכבים מגן, שנתן את שמו למשפחה של כוכבים משתנים בעלי תכונות דומות - משתנים קפאידים ננסיים, שכן כוכבים מסוג זה משתנים במנגנון דומה לשל המשתנים הקפאידים, אבל בעוד שמשתנים קפאידים הם על-ענקים כוכבים משתנים מסוגו של δ במגן הם ענקים או תת-ענקים. δ במגן נמצא במרחק של כ-200 שנות אור מכדור הארץ, מסתו גדולה מפעמיים מסת השמש, רדיוסו גדול פי 4 מרדיוס השמש וטמפרטורת פניו היא כ-7,000 קלווין. בהירותו הנראית משתנה בין דרגות 4.6 ל-4.8 במחזוריות של 4.65 שעות, אך בנוסף יש לו מספר מחזורי השתנות משניים עם שינויים קטנים יותר בבהירות של 4.48 שעות, 2.79 שעות, 2.28 שעות, 2.89 שעות ו-20.11 שעות. הצרוף של כל מחזורי המשנה עם המחזור הראשי יוצר תבנית השתנות מורכבת מאוד שמאפיינת כוכבים משתנים מסוג זה. עוצמת ההארה של הכוכב היא בערך פי 40 מעוצמת השמש. השינוי בעוצמת ההארה של δ במגן נובעת מפעימות רדיאליות שגורמות להתנפחות והתכווצות של הכוכב בדומה למנגנון של משתנים קפאידים. בנוסף מתרחשות בכוכב פעימות לא רדיאליות שיוצרות תבניות של גלים על פני הכוכב וגורמות לשינויים נוספים בעוצמת ההארה. המנגנון העיקרי שגורם להתנפחות ולהתכווצות נובע מיינון הליום בשכבות החיצוניות של הכוכב, ההליום המיונן בולע קרינה, מתחמם ומתפשט, ואז עם הגדלת הרדיוס הוא מתקרר והיינון קטן כך שההליום חוזר להיות שקוף לקרינה ולכן ההליום מתקרר ומתכווץ חזרה. הכוכב סיים את להתיך מימן בליבה שלו והוא נמצא בתהליך של התנפחות בדרך להפוך לענק אדום. המתכתיות של δ במגן גדולה מהרגיל ויש בו פי שלושה ברזל לעומת השמש. ל δ במגן יש שני בני לוויה. δ במגן B הוא ככל הנראה כוכב הסדרה הראשית מסוג ספקטרלי K8 עם בהירות נראית מדרגה 12.2. הוא נמצא במרחק זוויתי של 15.2 שניות קשת מהכוכב הראשי (δ במגן A), שמתאים למרחק של לפחות 870 יחידות אסטרונומיות וזמן הקפה של לפחות 15,000 שנים. δ במגן C הוא ככל הנראה כוכב הסדרה הראשית מסוג ספקטרלי G7 הדומה לשמש, עם בהירות נראית מדרגה 9.2. הוא נמצא במרחק זוויתי של 52.2 שניות קשת מהכוכב הראשי, שמתאים למרחק של לפחות 3,000 יחידות אסטרונומיות וזמן ההקפה של לפחות 85,000 שנים. δ במגן באתר של ג'ים קלר דלתא במגן, בבסיס הנתונים SIMBAD לגרמי שמיים אסטרונומיים
Òmnium Cultural

Òmnium Cultural (הגייה קטלאנית: [ˈɔmnium kuɫtuˈɾaɫ], "אומניום קולטורל"), או בתרגום מילולי לעברית "תרבות לכל", היא עמותה הממוקמת בברצלונה, בירת קטלוניה. העמותה נוצרה במקור ב-1960 כדי לקדם את השפה הקטלאנית ולהפיץ תרבות קטלונית. במהלך השנים התעצם אופייה הפוליטי וב-2012 הייתה מעורבת בדרישותיהם של תנועת הקטלאנים הבדלנים הכוללות הגדרה עצמית עבור קטלוניה. Òmnium Cultural נוצרה ב-11 ביולי 1961 בספרד שנשלטה על ידי הגנרל פרנסיסקו פרנקו, כאשר הממסד אסר על שימוש בקטלאנית. בשנת 1963 הרשויות סגרו את האגודה. האגודה המשיכה להתקיים באופן חשאי בין השנים 1963–1967. ב-1967, לאחר מאבק משפטי ארוך מול השלטונות, האיגוד הוכרז כחוקי ושב להתקיים באופן גלוי. על מנת לקדם את התרבות הקטלונית במגבלות הרבות של שלטון פרנקו, האגודה הייתה המממנת העיקרית של פרסים ותחרויות ספרותיות שניתנו על יצירות שפורסמו בקטלאנית, כגון Premi d´Honor de les Lletres Catalanes (1969). בשנות ה-70 המוקדמות, האגודה הקימה את Nit de Santa Llúcia  - פסטיבל של ספרות קטלאנית, בו הוענקו שלושה פרסים: Premi Sant Jordi (רומן), Premi Mercè Rodoreda (סיפור קצר) ו-Premi Carles Riba (שירה). לאחר סיום הדיקטטורה של פרנקו בשנת 1975, האגודה המשיכה בקידום השפה הקטלאנית ותרבותה. בזמן שהדמוקרטיה שוקמה, האגודה תמכה והגנה על זכותה של קטלוניה לממשל עצמי, במיוחד מאז שבית המשפט החוקתי הספרדי דחה את התיקון בחוקה הקטלאנית. מיליון מתושבי קטלוניה צעדו ב-10 ביולי 2010 בברצלונה וקראו להגדרה עצמית לאומית. זאת במסגרת המחאות לאוטונומיה שהתקיימו ב-2010 ושאורגנו על ידי האגודה. בימים אלו, האגודה היא אחד הארגונים האזרחיים המרכזיים המעודדים פוליטיקאים קטלאניים לקיים משאל עם בקטלוניה להגדרה עצמית, זאת למרות היותו בלתי חוקתי על-פי החוקה הספרדית. מדיה וקבצים בנושא Òmnium Cultural בוויקישיתוף אתר האינטרנט הרשמי של Òmnium Cultural (בקטלאנית) Òmnium Cultural, ברשת החברתית פייסבוק Òmnium Cultural, ברשת החברתית אקס (טוויטר) Òmnium Cultural, ביישום טלגרם Òmnium Cultural, ברשת החברתית אינסטגרם Òmnium Cultural, סרטונים בערוץ היוטיוב Òmnium Cultural, באתר פליקר Ediciones El País. "Òmnium adapta su ideario al secesionismo". EL PAÍS. נבדק ב-23 בספטמבר 2015. {{cite web}}: (עזרה) "What's going on in Catalonia?". Òmnium Cultural. אורכב מ-המקור ב-2015-09-25. נבדק ב-23 בספטמבר 2015. {{cite web}}: (עזרה) Gaspar Pericay Coll. "Catalan News Agency - The Constitutional Court rejects the exclusion of its President requested by the Catalan Government". catalannewsagency.com. נבדק ב-23 בספטמבר 2015. {{cite web}}: (עזרה) Catalan citizens protest for greater self-government (10-J).
אהרן הכהן (פירושונים)

האם התכוונתם ל... אהרן הכהן - דמות מקראית, אחיו הבכור של משה רבנו אהרן הכהן (רב) – מחכמי תימן בסוף המאה ה-19 ותחילת המאה ה-20 אהרון הכהן מלוניל – ראשון שפעל בסוף המאה ה-13 ובתחילת המאה ה-14 בפרובאנס אהרן הכהן מראגוזה – רב בראגוזה (בימינו דוברובניק) אהרן הכהן פרחיה – רב ופוסק בסלוניקי אהרן הכהן קאהן – בנו של הרב שמואל יעקב קאהן, מייסד חסידות תולדות אברהם יצחק מולא אהרון הכהן – שד"ר אהרן בן יוסף הכהן – חתנו של החפץ חיים אהרן כהן אהרן (פירושונים)
בומבה לנוני

בומבה לנוני (שם מדעי: Bumba lennoni) הוא מין של טרנטולה מהסוג בומבה, שבו נתגלו עד כה ארבעה מיני עכבישים. המין התגלה בשנת 2015 ביער הלאומי של קחיואניה, במדינת פארה שבצפון ברזיל. מוטת הרגליים של העכביש מגיעה לכ-2.5 עד 3.5 ס"מ, והוא נחשב קטן יחסית לטרנטולה. העכביש קרוי על שמו של ג'ון לנון, שלדברי מגלה העכביש תרם בהפיכת העולם למקום טוב יותר. הלנוני נפוץ בצפון ברזיל, ופעיל בעיקר בלילה. למרות גודלו הקטן יחסית, הרי שהוא קרוב משפחה של ה-Bumba horrida הגדול ממנו בהרבה, שמוטת רגליו מגיע לכ-13 ס"מ. ללנוני תכונות שונות המרמזות כי הוא קרוב משפחה של התראפוזה בלונדי, העכביש הכבד ביותר המוכר כיום, והשני בגודלו מבחינת מוטת הרגליים. כמו כל יתר הטרנטולות מהעולם החדש, גם ללנוני שערות צורבות אותן הוא מנער על תוקפיו. מדיה וקבצים בנושא בומבה לנוני בוויקישיתוף בומבה לנוני, באתר ITIS (באנגלית) בומבה לנוני, באתר GBIF (באנגלית) Pérez-Miles, F.; Bonaldo, A.B.; Miglio, L.T. (2014), "Bumba, a replacement name for Maraca Pérez-Miles, 2005 and Bumba lennoni, a new tarantula species from western Amazonia (Araneae, Theraphosidae, Theraphosinae)", ZooKeys, 448: 1–8, doi:10.3897/zookeys.448.7920 New Tarantula (Not Beetle) Named After John Lennon Bumba lennoni: New Species of Tarantula Discovered in Brazil, Named after John Lennon